पाएं अपने शहर की ताज़ा ख़बरें और फ्री ई-पेपरडाउनलोड करें
वार्ड-4 निवासी रमेश कुमार उर्फ मुन्ना शर्मा की कोरोना से मौत हो गई। वे 50 वर्ष के थे। उन्होंने 26 अप्रैल को अपना टेस्ट कराया था। एन्टीजन टेस्ट के दौरान 27 अप्रैल को उनके संक्रमित होने की पुष्टि हुई थी। संक्रमण से बचने को लेकर और उपचार के लिए उन्हें होम आइसोलेट किया गया था। गुरुवार को उनके कोरोना से मौत के बाद लाश को वीरपुर वार्ड-4 स्थित उनके आवास पर लाया गया। जहां मेडिकल टीम की देख रेख मे नगर पंचायत के हवाई अड्डे से पूरब हहिया धार में रमेश का अंतिम संस्कार कर दिया गया। बसंतपुर स्वास्थ्य प्रबंधक रतीश झा ने बताया कि 50 वर्षीय रमेश कुमार के संक्रमित होने की पुष्टि के बाद ही उन्हें होम आइसोलेशन में रहने को कहा गया था, लेकिन वे स्वास्थ्य विभाग की बगैर सूचना के उपचार के लिए पूर्णिया चले गए। मौत की सूचना के बाद मेडिकल टीम को पीपीई किट के साथ भेजा गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn